Sussidju ta' €300,000 fuq kirjiet lil 160 għaqda sportiva
Imtella' Awwissu 5, 2020 - Aġġornata 5 Ta' Awwissu, 2020 6:08pm Is-Segretarju Parlamentari għaż-Żgħażagħ, l-Isport u l-Volontarjat Clifton Grima ħabbar għajnuna ta' €300,000 li se jitqassmu bejn 130 għaqda sportiva bħala sussidju fuq il-kirjiet tal-artijiet. "Din qed issa sabiex nassiguraw li l-clubs jibqgħu bil-kotba kif suppost imma anke naraw li l-clubs ma jitqegħdux f'sitwazzjoni diffiċli fejn ikollhom riskju għall-eżistenza tagħhom, kulħadd jaf ir-realtà tagħna u llum nedejna dan il-fond ta' €310,000 li minnu se jibbenefikaw 130 għaqda" Huwa spjega li l-għaqdiet sportivi kellhom nuqqas ta' dħul matul il-pandemija tal-Covid-19 li kellha riperkussjonijiet fuq dawn l-għaqdiet. Għalhekk SportMalta qiegħda tgħin lil 130 għaqda sportiva sabiex dawn ikunu jistgħu jkopru l-kirjiet tal-art u jerġgħu iqumu fuq saqajhom. Is-Segretarju Parlamentari qal li SportMalta mill-bidu nett tal-pandemija kienet minn ta quddiem sabiex tagħti l-għajnuna meħtieġa lil dawn l-għaqdiet. Fost dawn kien hemm l-iskema tal-Covid Wage Supplement, l-Online Helpdesk u wkoll ikkummisjonat protokolli mediċi. Iċ-chairperson ta' SportMalta, Luciano Busuttil qal li l-imxija tal-COVID-19 laqtet ħażin ħafna wkoll lill-klabbs u għaqdiet sportivi li kellhom jagħlqu l-impjanti u faċilitajiet tagħhom b'konsegwenza li sofrew daqqa finanzjarja. Huwa qal li l-maġġoranza tal-klabbs u għaqdiet sportivi jistrieħu fuq il-ftit introjtu li kapaċi jagħmlu mill-faċilitajiet tagħhom u mill-assistenzi ta' SportMalta.